יום שני 25 מרץ 2019 11:38
לופטהנזה משיקה שני קווי טיסה מפרנקפורט וממינכן לאילת לעובדה
חברת התעופה לופטהנזה חוגגת 50 שנות פעילות בישראל ומשיקה עם משרד התיירות שני קווי טיסה מפרנקפורט וממינכן לאילת (עובדה)‏ . ‏
18/07/18 12:46
חברת התעופה לופטהנזהחוגגת 50 שנות פעילות בישראל ומשיקה עם משרד התיירות שני קווי טיסה מפרנקפורט וממינכן לאילת (עובדה)
חברת התעופה הגרמנית לופטהנזה חוגגת השנה 50 שנות פעילות סדירה בישראל, ומרחיבה את פעילותה ליעד נוסף בישראל – אילת (עובדה). החברה תפעיל 4 טיסות שבועיות לעובדה החל מ-28 באוקטובר 2018, כאשר שתי טיסות שבועיות יופעלו מפרנקפורט, בימים ראשון ושני, ושתי טיסות שבועיות נוספות יופעלו ממינכן, בימים שלישי ושבת.
פתיחת הקווים החדשים מגרמניה לאילת היא פרי שיתוף פעולה בין משרד התיירות ללופטהנזה, שבמסגרתו ניתן לחברה מענק בסכום של 60 אירו על כל נוסע הנוחת בעיר, כאשר המענק מיועד לשיווק הקווים החדשים. הטיסות החדשות של לופטהנזה יגבירו את מגמת הגידול במספר התיירים מגרמניה: בשנת 2017 חלה עלייה של 33% במספר התיירים מגרמניה לעומת שנת 2016. בשנת 2017 הגיעו לישראל כ-220 אלף תיירים מגרמניה לעומת כ-165 אלף בשנת 2016 וכ-160 אלף בשנת 2015.
40% מהתיירים שביקרו בישראל חוזרים לביקור שני בארץ. כ-85% מהתיירים הגרמנים מגיעים לבקר בישראל במסגרת טיול עצמאי ומשך השהות הממוצע הינו 7 לילות.
הגידול המשמעותי בתנועת התיירות מגרמניה לישראל, שכולל כיום כ-90 טיסות ישירות, הוא תוצאה של שורת פעולות שיווק ופרסום שמשקיע משרד התיירות בארץ מקור זו. ההשקעות כוללות, בין היתר, קידום קמפיין הסיטי-ברייק, מתן מענקים לטיסות ישירות, פעילות אינטיסיבית מול מארגני תיירות גרמנים להגדלת המכירות, וכן פעולות יח"צ רבות. פתיחת הקווים לאילת מעידה על האמון של לופטהנזה, קבוצת התעופה הגדולה באירופה, במוצר התיירות הישראלי ובאילת. פתיחת הקווים קודמה גם בירידה תיירותITB שנערך בברלין לפני מספר חודשים - שםנפגשו מנכ"למשרד התיירות,אמיר הלוי,ומנהל לשכת התיירות בגרמניה,אורי שרון, עם בכירים בלופטהנזה והציגו בפניהם את הפוטנציאל הכלכלי של פתיחת הקווים לאילת.
מנכ"ל קבוצת לופטהנזה בישראל, עופר קיש, מציין כי קבוצת לופטהנזה רואה בשוק הישראלי שוק דינמי וצומח, גם בהיבט של תיירות עסקית וגם בהיבט של תיירות פנאי.
"קבוצת התעופה לופטהנזה, המונה בישראל את חברות התעופה לופטהנזה, SWISS, אוסטריאן איירליינס ובריסל איירליינס, הינה קבוצת התעופה הזרה הגדולה ביותר בארץ. השנה אנו חוגגים יובל לפעילות החברה בישראל אשר החלה בנובמבר 1968, וכך ההכרזה על פתיחת יעד חדש לאילת, מהווה סמל להמשך ההשקעה של החברה בשוק הישראלי ובנוסעים הישראלים, וזו גם הזדמנות להודות למשרד התיירות על שתוף הפעולה הפורה. אין לנו ספק כי לצד מיקומה הגיאוגרפי של אילת וסביבותיה, המהווים בסיס תיירותי נפלא ומגוון לחובבי הים, הטבע המדברי והאטרקציות הרבות באזור, הטיסות הסדירות מאירופה יתרמו רבות לתיירות הנכנסת.
יתר על כן, אנו מציעים לתיירים גמישות מירבית מבחינת יעדי הכניסה והיציאה מהארץ, ולמעוניינים ניתן יהיה לשלב הגעה לאילת וחזרה מתל אביב. הטיסות הסדירות גם ינגישו לתושבי אזור הדרום לוח טיסות נוח ותכוף לנמלי הבית של פרנקפורט ולמינכן, כיעד תיירותי וכן כקישור נוח למעל ל-200 יעדים ב-74 מדינות ברחבי העולם".
עופר קיש מוסיף: "טיסות אלה מצטרפות להכרזה מחודש מרץ האחרון, של חברת התעופה אדלוויס, מקבוצת לופטהנזה, בדבר השקת קו סדיר מציריך שבשוויץ לאילת (עובדה), החל מ-28 באוקטובר 2018. כך למעשה הקבוצה תפעיל בעונת החורף הקרובה 5 טיסות שבועיות לאילת. חשוב לציין כי נמלי התעופה של פרנקפורט, מינכן וציריך הם נמלים ראשיים באירופה, והם צפויים להוביל לישראל, תיירים ממדינות נוספות רבות ביבשת".
ועדת הפנים קוראת לא לסגור את שדב דב לפני קבלת היתרי בניה .‏
ועדת הפנים והגנת הסביבה בראשות ח"כ יואב...
משרד האוצר בוחן את האפשרות להוזיל את מחירי הטיסה לתושבי אילת.
משרד האוצר בוחן את האפשרות להוזיל את...
ועדת הפנים והגנת הסביבה תדון בחלופה לשדה דב ומתן מענה לתושבי ‏אילת
השר כץ: מתן פטור מאגרות יעודד את הפעילות...
פצועים בתאונת דרכים ברחוב עפרוני באילת.
חובשים ‏ופראמדיקים של מד"א העניקו טיפול...